**‏21 יוני 2021  
‏י"א תמוז תשפ"א**

**לכבוד**

**עו"ד אלעד מן, עמותת הצלחה**

הנדון: **פנייתך מיום 22.5.2021**

בפנייתך שבנדון ביקשת לקבל את רשימת מלוא דוחות הביקורת והנושאים שטופלו כתלונה או פניה על ידי מבקרת הפנים של התאגיד בשנים 2020 ו 2021 וכן פירוט תכנית העבודה לשנת 2021.

**להלן התייחסותי לפנייתך:**

1. בהתייחס לרשימת הדו"חות לשנת 2020, מצ"ב המסמך המבוקש, בהשחרות המתאימות.

מידע הנוגע לתנאי העסקת העובדים בתאגיד הושחר מטעמי צנעת הפרט והגנה על פרטיותם, לפי סעיף 9(א)(3) לחוק חופש המידע, התשנ"ח-1998 (להלן- **החוק)**. כמו כן, מידע הנוגע לזהות האזרחים והעמותות אשר פנו אל המבקרת, הושחר גם הוא מטעמי הגנת הפרטיות הנזכרת לעיל.

מידע הנוגע לתוכניות עבודה בהתהוות הושחר גם הוא, מטעמי שמירה על סודות מסחריים ומדיניות בהתהוות, כאמור בסעיפים 9(ב)(2)(6) לחוק.

1. בהתייחס לרשימת הדוחות לשנת 2021, הרי שלא ניתן למסור בשלב זה רשימה זו, מכיוון שהשנה טרם הסתיימה, נושאים רבים עדיין מצויים בבירור וטרם התגבשו לכדי סיכום. מסירת מידע בנושא בשלב זה תיפגע בהתנהלותו התקינה של התאגיד כאמור בסעיף 9(ב)(1) לחוק.
2. בהתייחס לתוכנית העבודה לשנת 2021, מצ"ב המסמך המבוקש.

בברכה,



**\_\_\_\_\_\_\_\_\_\_\_\_\_**

**שירה מרוז, עו"ד**

ממונה על חופש המידע